open-index/open-wikipedia-markdown huggingface dataset:
Al-Mayassa bint Hamad Al Thani

**Al-Mayassa bint Hamad bin Khalifa Al Thani** (; s. 1983) on Qatarin emiirin Tamim bin Hamad Al Thanin sisar ja entisen hallitsijaparin Hamad ibn Khalifa Al Thanin ja Moza bint Nasserin tytär. Hänet nimitettiin vuonna 2013 taiteen alan vaikutusvaltaisimmaksi henkilöksi ArtReview'n Power100-listalla. Hän on myös ollut Timen sadan vaikutusvaltaisimman henkilön ja Forbesin sadan vaikutusvaltaisimman naisen listalla vuonna 2014. Al-Mayassa on Qatar Museumsin johtokunnan puheenjohtaja ja tekee organisaation puolesta taidekauppoja. Bloomberg arvioi vuonna 2013 organisaation vuotuisten määrärahojen olevan miljardi dollaria.
## Ura
Al-Mayassa valmistui vuonna 2005 Duken yliopistosta politiikan tutkimuksen kandidaatiksi ja kirjallisuuden kandidaatiksi. Valmistumisensa jälkeen hän perusti joulukuussa 2005 NGO Reach Out To Asia -organisaation, joka pyrkii varmistamaan, että aasialaisilla lapsilla ja nuorilla on kriisitilanteessakin mahdollisuus koulunkäyntiin. Hän aloitti samana vuonna myös julkishallinnon opintonsa New Yorkissa Columbian yliopistossa, mutta palasi vuonna 2006 takaisin Qatariin hänen isänsä nimitettyä hänet Qatar Museumsin johtokunnan puheenjohtajaksi. 

Vuonna 2010 hän perusti Doha Film Instituten ja on sen johtokunnan puheenjohtaja. Organisaatio järjesti vuosina 2010–2012 kolme Doha Tribeca -elokuvafestivaalia yhteistyössä yhdysvaltalaisen media-alan yrityksen Tribeca Enterprisen kanssa. 

Helmikuussa 2013 tiedotettiin, että Participant Media ja Doha Film Institute ovat luoneet viideksi vuodeksi 100 miljoonan dollarin uusiutuvan rahaston, josta on tarkoitus rahoittaa jopa 16 elokuvan kehitystyö.

## Taiteen keräily
Al-Mayassa on merkittävässä asemassa taidekeräilijöiden keskuudessa omaisuutensa ja asemansa Qatar Museumsin johtokunnassa takia. Bloombergin arvion mukaan hänen vuosittainen hankintabudjettinsa Qatar Museumsille on noin miljardi dollaria.

Uskotaan, että al-Mayassa osti vuonna 2015 Paul Gauguinin *[[Nafea faa ipoipo?]]* -teoksen 300 miljoonalla dollarilla, mikä teki maalauksesta tuohon mennessä tiettävästi kaikkien aikojen kalleimman yksittäisen taideteoksen. Vuonna 2012 hän osti Cézannen *[[The Card Players|Kortinpelaajat]]* 250 miljoonalla dollarilla ja vuonna 2007 Mark Rotkhon *[[White Center (Yellow, Pink and Lavender on Rose)]]* -teoksen 70 miljoonalla dollarilla. Hän on myös ostanut Damien Hirstin lääkekaapin 20 miljoonalla dollarilla ja Jeff Koonsin, Andy Warholin, Francis Baconin ja Roy Liechtensteinin töitä. Al-Mayassa on pitänyt Qatarissa suuria Takashi Murakamin, Richard Serran ja Damien Hirstin taidenäyttelyitä.

Šeikha on vastuussa suuresta joukosta museoita, muun muassa Dohan islamilaisen taiteen museosta. Museon on suunnitellut arkkitehti I. M. Pei. Maaliskuussa 2019 avattu Jean Nouvelin suunnittelema Qatarin kansallismuseo ja vielä rakenteilla oleva Herzog & de Meuronin suunnittelema Orientalistimuseo kuuluvat Qatar Museumsiin.

Helmikuussa 2012 pitämässään TED Talk -puheessaan al-Mayassa korosti taiteen merkitystä kansallistunteeseen ja kertoi tahtovansa kerätä siksi taideteoksia, jotka vahvistavat qatarilaisten kansallistunnetta.

## Lähteet
Doorilainen temppeli

**Doorilainen temppeli**, katso:

* doorilainen pylväsjärjestelmä, antiikin kreikkalainen pylväsjärjestelmä
* Doorilainen temppeli, tutkimuksessa käytetty nimi eräästä temppelistä Pompejissa
Kvarnträsk (Espoo, Gumböle)

**Kvarnträsk** on Uudellamaalla Espoossa Gumbölen lähellä sijaitseva järvi. Virallisen kaupunginosajaon mukaan se sijaitsee Espoonkartanon kaupunginosassa .

## Maantietoa
Kvarnträsk on 400 metriä pitkä, 200 metriä leveä, ja sen pinta-ala on 6,4 hehtaaria. Järvessä ei ole kartan mukaan saaria. 
Järven rantaviivan pituus on 1,3 kilometriä ja sen rannat ovat länsiosassa luhtamaata ja itäosassa soistunutta metsämaata. Lammelle tulee Myntinmäen suunnalta polanteet, mutta muuten järvi on autio.

## Luontoarvoja
Kvarnträskin ympärillä on Kvarnträskin luonnonsuojelualue. Lammen vesialueet eivät ole suojeltuja.

## Vesistösuhteet
Kvarnträsk sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Se on Gumbölenjoen läpivirtausjärvi. Sen länsirantaan laskee Svartbäckträsketistä jatkava joenosuus ja sen itärannasta jatkaa Dämmaniin laskeva Stampforsenin osuus. Järven vedenpinnan korkeus on 26,1 metriä mpy (N2000).

## Lähteet
Serafina Wuolijoki

**Serafina Wuolijoki** (o.s. **Lagervik**, 29. kesäkuuta 1851 Kärkölä – 26. huhtikuuta 1939 Helsinki) oli suomalainen ratsutilan emäntä. Wuolijoki emännöi hauholaista Wuolijoen rusthollia vuosina 1872–1911.

Serafina Wuolijoen isä oli Kärkölän kirkkoväärti ja hänen äitinsä kuului hollantilaiseen Pihlflyktin sukuun. Serafina Wuolijoki avioitui hauholaisen Juho Wuolijoen kanssa 13. maaliskuuta 1872. Wuolijoen suurtila jäi usein Serafina Wuolijoen hoidettavaksi miesväen ollessa poissa. Enimmillään hänellä oli noin sata alustalaista.

Serafina Wuolijoki on Niskavuoren Loviisan esikuva, hänen miniänsä oli *[[Niskavuori]]*-näytelmien luoja Hella Wuolijoki. Loviisan tavoin Serafina Wuolijoki oli päättäväinen mutta oikeudenmukainen. Häntä on luonnehdittu ”Hämeen herttuattareksi”.

## Lähteet
*
*

### Viitteet

## Aiheesta muualla
*Hämeen Sanomat: Niskavuoren esikuvat ovat Wuolijoelta (14.5.2015)
Andorran perustuslaki

**Andorran perustuslaki** on Andorran vuodesta 1993 voimassa ollut perustuslaki. Siinä on 107 artiklaa, ja se on jaettu yhdeksään osioon. Osiot käsittelevän Andorran suvereniteettiä, oikeuksia ja vapautta,  ruhtinaskumppanien asemaa, parlamenttia, hallitusta, aluejakoa, oikeuslaitosta, perustuslaillista tuomioistuinta, perustuslain uudistuksia.

Perustuslaki hyväksyttiin 2. helmikuuta 1993, ja siitä järjestettiin kansanäänestys 14. maaliskuuta. Perustuslaki astui voiman 28. huhtikuuta. Sen allekirjoittivat Andorran ruhtinaskumppanit, Ranskan presidentti François Mitterrand ja Urgellin piispa Joan Martí i Alanis.

## Lähteet

## Aiheesta muualla
*Andorran perustuslaki (PDF)
Desire Oparanozie

**Desire Oparanozie** (s. 17. joulukuuta 1993) on nigerialainen jalkapalloilija. Hän on pelipaikaltaan hyökkääjä. Hän on kuulunut Nigerian naisten maajoukkueeseen vuosien 2011, 2015 ja 2019 MM-kilpailuissa. Hän on voittanut neljä kertaa Afrikan-mestaruuden.

Oparanozie edustaa ranskalaisseura Guingampia.

## Lähteet
Francisca Ordega

**Francisca Ordega** (s. 19. lokakuuta 1993) on nigerialainen jalkapalloilija. Hän on pelipaikaltaan hyökkääjä. Hän on kuulunut Nigerian naisten maajoukkueeseen vuosien 2011, 2015 ja 2019 MM-kilpailuissa.

Ordega on pelannut seuratasolla muun muassa Venäjällä, Ruotsissa, Yhdysvalloissa, Espanjassa ja Kiinassa.

## Lähteet
Orquestra Nacional Clàssica d’Andorra

**Orquestra Nacional Clàssica d’Andorra** (**ONCA**) on andorralainen taidemusiikin orkesteri. Se perustettiin vuonna 1992 jousiorkesterina, mutta se siirtyi vuonna 2006 soittamaan laajemmin taidemuisiikkia. Sitä hallinnoi Andorran hallituksen ja Crèdit Andorrà -säätiön perustama ONCA Foundation.

## Lähteet
Chiamaka Nnadozie

**Chiamaka Nnadozie** (s. 8. joulukuuta 2000) on nigerialainen jalkapalloilija. Hän on pelipaikaltaan maalivahti. Hän pelasi joukkueensa ykkösmaalivahtina alle 20-vuotiaiden MM-kilpailuissa 2018. Nigerian naisten maajoukkueessa hän on pelannut vuoden 2019 MM-kilpailuissa, ja alkulohko-ottelussa Etelä-Koreaa vastaan hänestä tuli naisten MM-kisahistorian nuorin nollapelin pelannut maalivahti.

Nnadozie pelaa seuratasolla kotimaassaan Port Harcourtin kaupungin Rivers Angels -joukkueessa.

## Lähteet
Leila Ouahabi

**Leila Ouahabi El Ouahabi** (s. 2. maaliskuuta 1993) on espanjalainen jalkapalloilija. Hän on pelipaikaltaan puolustaja. Hän pelasi Espanjan naisten maajoukkueessa ensimmäisen maaottelunsa vuonna 2016 ja on vuoden 2019 MM-kilpailujen päättyessä pelannut 29 maaottelua sekä tehnyt niissä yhden maalin.

Ouahabi edusti seuratasolla pitkään Barcelonaa ja välillä kolme vuotta Valenciaa. Kesällä 2022 hän siirtyi englantilaisseura Manchester Cityyn. Hän voitti Barcelonan joukkueessa Mestarien liigan vuonna 2021.

## Lähteet
Linda Dallmann

**Linda Dallmann** (s. 2. syyskuuta 1994) on saksalainen jalkapalloilija. Hän on pelipaikaltaan keskikenttäpelaaja. Hän on pelannut Saksan maajoukkueessa heinäkuun 7.päivään 2025 mennessä 68 maaottelua ja tehnyt niissä 14 maalia.

Dallmann esiintyi ensimmäisen kerran maajoukkueessa syyskuussa 2016 Venäjää vastaan. MM-kilpailuissa 2019 hän tuli yhdessä alkulohko-ottelussa vaihdosta kentälle ja pelasi puolivälieräottelussa Ruotsia vastaan ensimmäisen jakson. EM-kilpailuissa 2022 hän pelasi Saksan kaikki kuusi ottelua ja saavutti hopeaa Englannille loppuottelussa kärsityn jatkoaikatappion jälkeen.

Dallmann edustaa Bayern Münchenia. Ennen Bayerniin siirtymistään Dallmann pelasi SGS Essenissä vuosina 2011–2019.

## Lähteet
Vladimir Parfenovitš

**Vladimir Vladimirovitš Parfenovitš** (, ; s. 2. joulukuuta 1958 Minsk, Valko-Venäjän SNT, Neuvostoliitto, nykyinen Valko-Venäjä) on neuvostoliittolainen ratameloja ja valkovenäläinen poliitikko sekä lajin olympiavoittaja.

## Lähteet
Trippi

**Trippi** on suomalaisen laulajan ja lauluntekijän Sannin neljäs studioalbumi, joka julkaistiin 28. kesäkuuta 2019. Levyn on tuottanut Jurek. Kyseessä on Sannin ensimmäinen albumi, jota ei ole tuottanut Hank Solo.

Albumia kirjoitettiin ja äänitettiin Miamissa, Sisiliassa ja Nashvillessa, josta syntyi nimi ”Trippi”. Sanni on kertonut halunneensa levyä tehdessään ”räjäyttää kaiken tutun ja turvallisen” ja ”venyttää itseään musantekijänä kokeilemalla ihan uusia juttuja”. Albumilla kuullaan aiempaa enemmän kitaraa, ja ”Rokkenroll-elämää” -kappaleella vierailee yhdysvaltalaisen Paramore-yhtyeen entinen kiertuekitaristi Justin York.

*Trippi* nousi julkaisuviikollaan Suomen virallisen albumilistan kärkeen. Se nousi myös fyysisen albumilistan ensimmäiselle sijalle. Levy on pysytellyt albumilistalla sen julkaisusta lähtien.

*Trippi* sai pääosin positiivisen vastaanoton kriitikoilta. *[[Helsingin Sanomat|Helsingin Sanomien]]* arvio luonnehti levyä sanoin: ”Kokeellista omaäänistä tavispoppia ja helppotajuista vaikuttavuutta ilman halpaa huomion kalastelua tai yliyrittämisen makua – Sannin meiningistä on vaikea olla pitämättä.” *[[Rumba (lehti)|Rumban]]* arviossa todettiin: ”*Tripin* sävellykset ovat pääosin erinomaisia, ja niissä kuuluu Kurkisuon tyyli kirkkaammin kuin koskaan. Tekstit vain alisuorittavat kautta linjan.” Myös YleX:n arvostelussa kritisoitiin sanoituksia ja todettiin: ”Uhoon nähden kaiken tutun ja turvallisen räjäyttämiseen tarvittaisiin enemmän ruutia. Hyppy tuntemattomaan jää vielä puolitiehen, koska Sanni kuulostaa hyvin kotoisalta.” *[[Me Naiset|Me Naisten]]* arvio oli jokseenkin samaa mieltä: ”Sannin neljännen albumin nimi on yliampuva, sillä minkäänlaiselle ”tripille” se ei kuulijaansa vie – sen verran sisäsiististi ja porvarillisen turvallisesti Sanni arkiset parisuhde- ja tunnemyrskynsä tälläkin kertaa tarjoilee.”

Albumilta on julkaistu viisi singleä, ja kaikki ovat nousseet Suomen eri listojen kärkipaikoille. Muun muassa ”Pornoo” ja ”Jacuzzi” ylsivät single- ja latauslistan ensimmäiselle sijalle.

## Kappaleet
Kaikki san. Sanni, säv. Sanni ja Jurek, ellei muuta mainittu.

## Lähteet
Formula 2 Brands Hatchin Grand Prix 2009

**Formula 2 Brands Hatchin Grand Prix 2009** oli FIA Formula Two Championship -sarjan ensimmäisen kauden 2009 neljäs osakilpailu, joka ajettiin 18.–19. heinäkuuta Brands Hatchin moottoriradalla Britanniassa. 

## Tapahtumat
Kilpailu muistetaan Henry Surteesin kuolemaan johtaneesta onnettomuudesta. Surteesin päähän osui rengas, joka irtosi Jack Clarken autosta ulosajossa. Kilpailu keskeytettiin ja Surtees vietiin sairaalaan, mutta hän kuoli vammoihinsa. Surtees ajoi noin 200 km/h nopeudella kun Westfield- ja Sheene-mutkien välillä kun radalla pomppiva rengas osui hänen päähänsä. Surtees menetti tajuntansa ja hänen autonsa jatkoi suoraan mutkassa osuen rengasvalliin. Rengas oli irronnut toisesta autosta huolimatta lieasta, jollaisella renkaat pidetään autossa kiinni onnettomuustilanteiden varalta.

## Tulokset
### 1. aika-ajot

### 2. aika-ajot

### Lauantain kilpailu

### Sunnuntain kilpailu

## Lähteet
Tervon terveysasema

**Tervon terveysasema** on pohjoissavolaisessa Tervon kunnassa toimiva Pohjois-Savon hyvinvointialueen ylläpitämä terveysasema.

Terveysasema palvelee normaalisti arkisin 8-15:30, perjantaisin kello  8-14:00. Arki-iltaisin kello 16–18 ja viikonloppuisin kello 8–18 akuuttivastaanottoa tarjotaan Pielaveden tai Keiteleen terveysasemilla. Iltaisin ja öisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi). 

## Lähteet
Charles Vane

**Charles Vane** (1680 Englannin kuningaskunta – 29. maaliskuuta 1721 Port Royal, Jamaikan siirtomaa) oli englantilainen merirosvo, joka vaikutti Bahamalla 1700-luvun alkupuolella.

## Merirosvoura
Vane oli yksi taitavimmista merirosvokapteeneista. Hän oli hyvä suunnistaja sekä taistelija merellä ja ryösti useita aluksia. Hän ei tosin tullut toimeen miehistönsä kanssa.

Vane asui Port Royalissa Jamaikassa (tuolloisessa Britannian siirtomaassa) vuonna 1715 tai 1716. Hän aloitti merirosvoamisen vuonna 1716, kun hänestä tuli osa Henry Jenningsin miehistöä. Vuonna 1718 Vane alkoi ryöstämään merirosvokapteenina. Hänestä tuli kuuluisa, sillä hän valtasi useita aluksia ja kidutti sekä murhasi useita vankeja.

Maaliskuussa 1718 Vane hyökkäsi miehistönsä kanssa alukseen ja oletti pientä vastarintaa. Kyseessä oli kuitenkin voimakas ranskalainen sota-alus, ja muutaman laukauksen jälkeen Vane päätti paeta taistelusta. Seuraavana päivänä hänen majoitusmestarinsa Calico Jack sekä hänen miehistönsä syytti Vanea pelkuruudesta. Rackham otti laivan haltuunsa ja Vane jätettiin yksin pieneen vallattuun sluuppiin. Muutama lojaali merirosvo liittyi hänen mukaansa.

Vane valtasi useita pieniä laivoja ja rakensi merirosvolaivastonsa uudelleen. Kun laivat olivat Hondurasinlahdella, hurrikaani tuhosi ne. Miltei koko miehistö hukkui. Vane ja toinen selviytyjä rantautuivat pienelle saarelle ja jäivät odottamaan laivaa, joka pelastaisi heidät. Vanen epäonneksi hänet ”pelasti” entinen bukkaneeri kapteeni Holford, joka tunsi hänet hyvin. Holford vangitsi Vanen ja luovutti hänet Port Royalin viranomaisille. Vane joutui oikeudenkäyntiin, todettiin syylliseksi ja hirtettiin 29. maaliskuuta 1721.

## Populaarikulttuurissa
Charles Vane esiintyy vuoden 2013 videopelissä *[[Assassin’s Creed IV: Black Flag]]*. Pelissä häntä ääninäyttelee Ralph Ineson.

Zach McGowan esittää Charles Vanea Starzin vuoden 2014 televisiosarjassa *[[Black Sails]]*.

## Lähteet

## Aiheesta muualla
Senna Vodzogbe

**Senna Vodzogbe** (s. 8. joulukuuta 1994) on suomalainen näyttelijä, joka on tullut tunnetuksi etenkin roolistaan suomalaisessa sairaalasarja *[[Syke (televisiosarja)|Sykkeessä]]*, jossa hän esittää islaminuskoista sairaanhoitaja Zahraa.

Vodzogbe valittiin vuonna 2019 opiskelemaan näyttelemistä Tampereen yliopistoon. Vodzogbe on syntynyt Järvenpäässä. Hänen isänsä on Ghanasta.

## Filmografia

## Lähteet

## Aiheesta muualla
* Senna Vodzogben kotisivut
*
Joroisten terveysasema

**Joroisten terveysasema** on Joroisten kuntakeskuksessa, Joroisten kirkon naapurustossa toimiva julkisen palvelun terveysasema. 

Se palvelee arkisin (maanantaista perjantaihin) kello 8-15. Muina aikoina eli arkisin kello 15-08 ja viikonloppuina sekä arkipyhinä terveydenhoidon päivystyspalveluja joroislaisille tarjoaa Varkauden sairaala (Savontie 55, Varkaus).

Terveysaseman laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB).
 
## Lähteet
FM-8

**FM-8** (lyh. *Fujitsu Micro 8*) on Fujitsun valmistama mikrotietokone. Tietokone on esitelty toukokuussa 1981. Tietokone on ensimmäinen Fujitsun valmistama henkilökohtainen tietokone.

Mallia seurasivat tehokkaampi FM-11 ja edullisempi FM-7.

## Tekniset tiedot
Tietokoneessa on kaksi kappaletta 8-bittistä Motorola 6809 -suoritinta. Tietokoneessa on 64 kilotavua RAM-muistia.

Tietokoneeseen sai myös kanji-merkkien muistin.

## Lähteet

## Aiheesta muualla
* Tietokone Fujitsun sivuilla
Polaroituvuus

**Polaroituvuus** on mitta sille miten voimakkaasti atomien ytimet ”kahlitsevat” elektroneja. Polaroituvuus on aineen ominaisuus muodostaa hetkellisiä dipoleita, jotka määrittävät sidotun järjestelmän dynaamisen vasteen ulkoisille kentille ja antavat käsityksen molekyylin sisäisestä rakenteesta. Kiinteässä aineessa polaroituvuus määritellään laskennallisesti dipolimomentiksi kiteisen solun tilavuusyksikköä kohti. Polaroituvuus määritellään atomin tai molekyylin elektronipilven varauksen jakautumisen suhteellista muuttumista sen normaalista muodosta ulkoisen sähkökentän vaikutuksesta. Se siis kuvaa, kuinka helposti ulkoinen sähkökenttä voi liikuttaa molekyylin elektronipilveä.

## Lähteet

## Aiheesta muualla
Rata/Raitti

**Rata/Raitti** on rap-kaksikko JVG:n kuudes albumi. Albumi julkaistiin 14. kesäkuuta 2019. Se nousi listaykköseksi Suomen virallisella listalla. Emma-gaalassa 2020 albumi palkittiin parhaana pop-albumina.

## Kappaleet

## Arvostelut
* Helsingin Sanomat: 
* Rumba: 5,8/10

## Lähteet
Onimusha

**Onimusha** on Capcomin kehittämä ja julkaisema toimintaseikkailupelien sarja.

Pelisarja sijoittuu Japanin Sengoku-kaudelle eli taistelevien valtioiden aikakaudelle.

## Kehitys
Vuonna 1997 Yoshiki Okamoto kertoi haastattelussa haluavansa tehdä ninja-version *[[Resident Evil (vuoden 1996 videopeli)|Resident Evil]]* -pelistä. Okamoto suunnitteli pelin sijoittuvan ansoitettuun "ninja-taloon".

## Pelit
* **' (2001)
* ''Onimusha 2: Samurai's Destiny'' (2002)
* ''Genma Onimusha'' (2002)
* ''Onimusha: Blade Warriors'' (2003)
* ''Onimusha Tactics'' (2003)
* ''Onimusha 3: Demon Siege'' (2004)
** ''Onimusha 3'' (Special Edition) (2004)
* ''Onimusha: Dawn of Dreams'' (2006)
* **' (tulossa 2026)

; Kokoelmat
* *Onimusha Essentials* (2008)
** *Onimusha: Warlords*
** *Onimusha 2: Samurai's Destiny*
** *Onimusha 3: Demon Siege*

Sarjan ensimmäisestä pelistä on julkaistu uusintaversio vuonna 2019.

## Myynti
Pelisarja on myynyt 8,2 miljoonaa kappaletta.

## Vaikutus
*in* bugi, joka mahdollisti vastustajan pitämisen ilmassa, antoi inspiraation *[[Devil May Cry]]* pelisarjan taistelumekaniikkaan.

## Lähteet

## Aiheesta muualla
* Pelisarja MobyGamesissä
Mother Gothel

**Mother Gothel** on Disneyn vuoden 2010 elokuvassa Kaksin karkuteillä esiintyvä fiktiivinen hahmo, joka perustuu Grimmin veljesten Tähkäpää-tarinassa esiintyvään Gothel-nimiseen naiseen. Mother Gothel on iäkäs noita, joka taikakukan avulla kykeni pitämään itsensä nuorena ja kauniina satojen vuosien ajan. Gothel yritti pitää kukan salaisuuden itsellään mutta myöhemmin viereisen kuningaskunnan kuningatar sairastui vakavasti ja eräs hänen miehistään onnistui löytämään kukan ja kukasta valmistetun juoman avulla kuningatar parantui ja hänen syntymätön lapsensa sai kukan voimat. Gothelin saatua tietää tästä, hän havaitsi lapsen hiusten sisältävän kukan parantavan voiman, jolloin hän varasti lapsen ja piilotti tämän torniin ja kasvatti hänet omana lapsenaan antaen tälle nimeksi Tähkäpää. Gothel kielsi Tähkäpäätä poistumasta tornista ja valehteli tälle maailman olevan julma paikka ja että hän on turvassa tornissa pahoilta ihmisiltä. Myöhemmin Tähkäpään 18-vuotissyntymäpäivillä hän saa houkuteltua Gothelin hakemaan hänelle simpukoita jotta tämä voisi jatkaa maalaustaan tornin seinässä. Samalla Tähkäpää tutustuu Flynn-nimiseen varkaaseen ja karkaa tämän kanssa pois tornista. Gothelin saatua tietää tästä hän lähtee heidän peräänsä. Myöhemmin Gothel lahjoo Flynnin entiset rikostoverit Flynnin kimppuun ja valehtelee Tähkäpäälle Flynnin pettäneen hänet, jolloin Tähkäpää palaa takaisin torniin Gothelin kanssa. Myöhemmin Tähkäpään saatua tietää kuka hän todella on hän kapinoi Gothelia vastaan joka kahlitsee Tähkäpään torniinsa. Flynnin saavuttua pelastamaan Tähkäpäätä, Gothel puukottaa Flynnia kuolettavasti. Gothel antaa vastahakoisesti Tähkäpään parantaa Flynnin, mutta Flynn leikkaakin Tähkäpään hiukset poikki lasinsirpaleella, jolloin ne menettävät taikavoimansa ja Mother Gothel ikääntyy huomattavasti ja putoaa tornin ikkunasta kuolemaansa hajoten tomuksi ennen osumistaan maahan.

Mother Gothel esiintyi myös elokuvan jatko-osassa maalauksessa Tähkäpään makuuhuoneessa ja *Rapunzel's Tangled Adventure* piirrossarjassa Tähkäpään painajaisunissa ja Olipa kerran-sarjan seitsemännellä kaudella. Descendants-romaanissa kerrotaan, että Mother Gothel on herätetty henkiin ja vangittu Isle of the Lostille ja hänellä on Ginny-niminen tytär. Mother Gothel opettaa Dragon Hallin koulussa pahoja tapoja ja erilaisia ilkeyksiä.
Karly Roestbakken

**Karly Roestbakken** (s. 17. tammikuuta 2001) on australialainen jalkapalloilija. Hän on pelipaikaltaan puolustaja. Hän pääsi Australian naisten maajoukkueessa ensimmäisen kerran kentälle vuoden 2019 MM-kilpailuissa Brasiliaa vastaan pelatun alkulohko-ottelun viime hetkillä. Alkulohko-ottelussa Jamaikaa vastaan hän pelasi avauskokoonpanossa ja neljännesvälierässä Norjaa vastaan hän pääsi kentälle jatkoajan lopussa. Vuoden 2020 loppuun mennessä hän on pelannut kuusi maaottelua.

Roestbakken on seuratasolla edustanut Canberra Unitedia, jossa hän teki pääsarjadebyyttinsä 15-vuotiaana, ja norjalaisseura LSK:ta.

## Lähteet
Danzigin tasavalta

**Danzigin tasavalta** eli *Danzigin vapaavaltio* oli Ranskan keisari Napoleon I:n valtapiiriin vuosina 1807–1814 kuulunut valtio.

Danzig oli siirtynyt Puolan toisessa jaossa vuonna 1793 Preussin haltuun. Kun Napoleonin joukot löivät Preussin Jenan–Auerstedtin taistelussa lokakuussa 1806, luotiin puoli-itsenäinen Danzigin tasavalta osasta entisen Länsi-Preussin maakuntaa. Tasavallan todellista valtaa käytti ranskalainen kuvernööri Jean Rapp. Ranska keräsi alueelta raskaita veroja ja maksuja valmistellessaan vuonna 1812 aloitettua sotaretkeä Venäjälle.

Venäjän-retken epäonnistuttua venäläiset joukot piirittivät Danzigia lähes koko vuoden 1813 ajan atamaani Matvei Platovin johtamina. Piiritetyt noin 40&nbsp;000 ranskalaista sotilasta antautuivat vuoden 1814 alkupäivinä. Danzig palautettiin osasi Länsi-Preussia Wienin kongressin päätöksellä.

## Lähteet
Alex Quaison-Sackey

**Alex Quaison-Sackey** (9. elokuuta 1924 Winneba, Brittiläinen Kultarannikko – 21. joulukuuta 1992 Accra, Ghana) oli ghanalainen diplomaatti, joka palveli Ghanan ensimmäisessä ja kolmannessa tasavallassa. Hän oli ensimmäinen musta afrikkalainen, joka toimi Yhdistyneiden kansakuntien yleiskokouksen puheenjohtajana.
__NOTOC__
## Varhainen elämä ja koulutus
Quaison-Sackey syntyi Winnebassa Ghanan keskialueella. Hän sai keskiasteen koulutuksensa Mfantsipimin koulussa Cape Coastissa ja opiskeli Achimotan yliopistossa Accrassa. Sitten hän jatkoi Yhdistyneeseen kuningaskuntaan, jossa hän opiskeli filosofiaa, politiikkaa ja taloustieteitä Exfordin yliopistossa Oxfordissa. Hän opiskeli myös kansainvälisiä suhteita ja kansainvälistä oikeutta London School of Economicsessa, jonka jälkeen hänet nimitettiin yhdeksi Ghanan ensimmäisistä ulkosuhdehallinnon virkamiehistä.

## Politiikka
Quaison-Sackey nimitettiin ulkoministeriksi Kwame Nkrumahin kansanpuolueen hallitukseen. Hän oli matkalla Pohjois-Vietnamin Nkrumahin kanssa, kun hallitus kaatui sotilasvallankaappauksella, joka johti kansallisen vapautusneuvoston perustamiseen 24. helmikuuta 1966 kenraali Joseph Arthur Ankrahin johdolla.

## Diplomaattinen ura
Hän toimi Ghanan toisena suurlähettiläänä ja pysyvänä edustajana Yhdistyneisiin kansakuntiin 30. kesäkuuta 1959 lähtien aina vuoteen 1965asti. Hän toimi Yhdistyneiden kansakuntien yleiskokouksen puheenjohtajana vuodesta 1964 vuoteen 1965, jossa tehtävässä hän oli ensimmäinen musta afrikkalainen. Tuona aikana Quaison-Sackey oli myös Ghanan suurlähettiläänä Kuubassa vuosina 1961–1965 ja suurlähettiläänä Meksikossa vuosina 1962–1964. Hänestä tuli Ghanan ulkoministeri, mutta hän palveli tässä asemassa vain muutaman kuukauden, kun presidentti Nkrumah syrjäytetitin helmikuussa 1966. Korkein sotilasneuvosto, jota johti kenraali Fred Akuffo, nimitti hänet jälleen suurlähettilääksi Yhdysvaltoihin vuonna 1978

## Kuolema
Quaison-Sackey kuoli 68-vuotiaana Korlen Bu-opetussairaalassa Accrassa keuhkoveritulppaan 21. joulukuuta 1992.

## Perhe
Quaison-Sackeyn vanhemmat olivat Alex Emmanuel Sackey (1902–1972) ja Alberta Quaison. Hän avioitui Elsie Annie Blanksonin (1927–2003) kanssa. Yhdessä heillä oli kuusi lasta - Egya, Nana, Awo, Kweku Bondzie ja Nenyi (Nii) ja Yaaba - ja heidän lapsenlapsensa ovat Kwesi Awenate, Kodwo, Nana, Egya, Selassie ja Sena

## Lähteet
Karina Sævik

**Karina Sævik** (s. 24. maaliskuuta 1996) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa vuoden 2025 loppuun mennessä 66 maaottelua ja tehnyt niissä kahdeksan maalia. MM-kilpailuissa 2019 hän pelasi avauskokoonpanossa kolmessa ottelussa ja tuli vaihtopelaajana kentälle yhdessä ottelussa. EM-kilpailuissa 2022 hän pelasi yhden ottelun avauksessa ja tuli yhdessä vaihdosta kentälle. MM-kilpailuissa 2023 hän tuli vaihdosta kentälle kahdessa alkulohko-ottelussa ja tappiollisessa neljännesvälieräottelussa Japania vastaan. EM-kilpailuissa 2025 hän tuli vaihdosta kentälle kahdessa alkulohko-ottelussa.

Sævik edustaa kotimaassaan Vålerengaa. Hänen aiempia seurojaan ovat norjalaiset Avaldnes ja Kolbotn, ranskalainen Paris Saint-Germain kaudella 2019–2020 sekä saksalainen Wolfsburg kaudella 2020–2021.

## Lähteet
Stine Hovland

**Stine Hovland** (s. 31. tammikuuta 1991) on norjalainen jalkapalloilija. Hän on pelipaikaltaan puolustaja. Hän on pelannut Norjan naisten maajoukkueessa vuoden 2019 MM-kilpailujen päättyessä seitsemän maaottelua. MM-kilpailuissa hän ei päässyt pelaamaan.

Hovland edustaa kotimaassaan Sandvikenia.

Stine Hovlandin sisko Even Hovland on myös maajoukkuejalkapalloilija.

## Lähteet
Therese Åsland

**Therese Åsland** (s. 26. elokuuta 1995) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa vuoden 2019 MM-kilpailujen päättyessä kuusi maaottelua ja tehnyt niissä yhden maalin. MM-kilpailuissa 2019 hän kuului joukkueeseen mutta ei päässyt pelaamaan.

Åsland edustaa kotimaassaan Lillestrømiä. Hänen aiempia seurojaan ovat Klepp, Avaldsnes ja Røa.

## Lähteet
Angie Brooks

**Angie Elizabeth Brooks** (24. elokuuta 1928 Monrovia, Liberia – 9. syyskuuta 2007 Houston, Texas, Yhdysvallat) oli liberialainen diplomaatti ja juristi. Hänellä on huomattava merkitys Yhdistyneiden kansakuntien yleiskokouksen ainoana afrikkalaisena naispuheenjohtajana. Hän oli myös toinen naispuolinen henkilö YK:n johdossa.

Vuonna 1954 Brooksista tuli Liberian pysyvä edustaja Yhdistyneissä kansakunnissa, jossa suuri osa hänen työstään oli entisten siirtomaiden itsenäisyysprosessi. Vuonna 1969 hänet valittiin yleiskokouksen puheenjohtajaksi ja hän aloitti toimintansa vuonna 1970.

Brooks toimi myös Liberian apulaisulkoministerinä. Hänen toimikautensa pysyvänä edustajana päättyi vuonna 1977, jolloin hänet nimitettiin Liberian korkeimman oikeuden apulaistuomariksi presidentti William Tolbertin nimityksestä 4. toukokuuta ja astui virkaan kaksi päivää myöhemmin. Hän oli ensimmäinen nainen, joka palveli Liberian korkeinta oikeutta.

## Elämä
Brooks oli baptistipapin tytär ja yksi perheensä yhdeksästä lapsesta; hänet kasvatti leskeksi jäänyt ompelijatar. Teiniavioliiton Richard A. Henriesin (josta myöhemmin tuli Liberian edustajainhuoneen puhemies) kanssa ja avioeron jälkeen Brooks meni opiskelemaan. Hän rahoitti osittain opintojaan työskentelemällä pesulassa, kirjastoavustajana ja sairaanhoitaja-avustajana. Vuonna 1949 hän suoritti Bachelor of Arts -tutkinnon yhteiskuntatieteessä Shaw-yliopistosta Raleighista, Pohjois-Carolinasta, Yhdysvalloista. Kolme vuotta myöhemmin hän suoritti oikeustieteen kandidaatin tutkinnon ja diplomi-insinöörin tutkinnon Wisconsin-Madisonin yliopistosta. Brooks sai oikeustieteen tohtorin tutkinnon Shawin ja Howardin yliopistosta vuosina 1962 ja 1967. Hän jatkoi myös kansainvälisen oikeuden tutkintoa Lontoon yliopistossa vuosina 1952–1953, ja suoritti siviilioikeudellisen tohtorin tutkinnon Liberian yliopistosta vuonna 1964.

Brooks toimi aiemmin neuvonantajana Liberian korkeimmassa oikeudessa  elokuussa 1953 ja Liberian apulaisoikeusministerinä elokuusta 1953 maaliskuuhun 1958. Hän oli myös osa-aikainen oikeustieteen professori Liberian yliopistossa vuodesta 1954 vuoteen 1958.

Angie Brooksilla oli kaksi biologista poikaa ja kaksi adoptoitua tytärtä. Avioeronsa jälkeen Richard A. Henries I:stä hän meni naimisiin Isaac M Randolphin kanssa.

Brooks kuoli 9. syyskuuta 2007 Houstonissa, Texasissa, Yhdysvalloissa. Brooks sai valtion hautajaiset Liberiassa ja haudattiin syntymäpaikkaansa Virginiaan Montserradon piirikuntaan.

## Lähteet
Maurice McDonald

**Maurice ”Mac” McDonald** (26. marraskuuta 1902 Manchester, New Hampshire – 11. joulukuuta 1971 Riverside, Kalifornia) oli yhdysvaltalainen yrittäjä ja toinen McDonald’sin perustajista yhdessä veljensä Richard McDonaldin kanssa. Heidän ensimmäinen yrityksensä oli Monroviassa sijainnut grillikioski. Maurice itse avasi uuden grillikoskin vuonna 1940 San Bernardinoon. Tätä voidaan pitää ensimmäisenä McDonaldsina.

Vuonna 1948 veljekset päättivät uudistaa ravintolaansa niin että "pääpainopiste" olisi ranskalaisissa ja hampurilaisissa. Vuonna 1953 veljekset päättivät aloittaa franchising-tyylillä uusien McDonald-ravintoloiden lisäämisen.

Vuonna 1954 veljekset aloittivat yhteistyön Ray Krocin kanssa. Franchising-ketju otti 1,9 % myynnistä, mistä veljekset saivat 0,5 %. Kroc osti McDonaldit lopulta ulos yhtiöstä.

Maurice McDonald kuoli sydänkohtaukseen 69-vuotiaana 11. joulukuuta 1971.
Nilsiän ortodoksinen kirkko

**Nilsiän ortodoksinen kirkko** on Johannes Kastajan muistolle pyhitetty, Kuopion Nilsiän kaupunginosassa sijaitseva kirkkorakennus. Se rakennettiin alkujaan tsasounaksi ja sen piirustukset teki Toivo Paatela. Varat rakentamiseen oli saatu jälleenrakennusrahastosta ja puutavara lahjoittajilta. Tsasouna, nykyisin kirkko, on kokonaan puurakenteinen. Rakentajina olivat Veikko Toivanen ja Santeri Burge sekä runsaslukuinen talkooväki. Ikonit tsasounaan on maalannut Nikolai Karpin. Tsanounan vihki arkkipiispa Herman 31.10.1954.

Tsasouna peruskorjattiin vuosina 1990-1991 ja samassa yhteydessä rakennus muutettiin kirkoksi. Muutostyön suunnitteli ja johti insinööri Leo Tuutti, joka sittemmin on tunnettu isä Leona. Arkkipiispa Johannes vihki rakennuksen kirkoksi 13. kesäkuuta 1991. Ikonostaasin ja juhlapäivän ikonit on maalannut Tuulikki Likitalo. Johannes Kastajan syntymän juhlaikonin on maalannut Marjatta Huuhtanen ja Johannes Kastajan ikonin Pirkko-Anneli Peltola. Kirkkoon mahtuu 120 henkeä ja sen kellotornissa on seitsemän kelloa. 

Sisäänkäynti kirkkoon on länsisuunnassa kohti itää, auringonnousua – valoa. Kirkko edustaa askeettista pyhittymistä. Eteinen kuvaa maailmaa, josta lähdemme liikkeelle, kirkkosali eli laiva kuvaa paikkaa, jossa olemme ikään kuin matkalla Jumalan valtakuntaa alttaria kohti. Matkalla olemisen merkiksi kirkossa seisotaan, samalla sillä osoitetaan kunnioitusta Jumalan edessä. Kirkkosalin vasemmalla puolelella on Pyhän Panteleimonin ikonin edessä matala vainajien muistelupöytä, johon kirkossakävijä voi sytyttää tuohuksen palamaan ja rukoilla edesmenneiden omaistensa ja ystäviensä puolesta.

Temppelijuhlaa eli praasniekkaa vietetään 24. kesäkuuta, Johannes Kastajan syntymäpäivänä. Kirkollisia toimituksia Nilsiässä on noin kerran kuukaudessa. 

## Lähteet

## Aiheesta muualla
*Nilsiän ortodoksinen kirkko (ortodoksi.net)
Amalie Eikeland

**Amalie Vevle Eikeland** (s. 26. elokuuta 1995) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa kesäkuun 2023 loppuun mennessä 45 maaottelua ja tehnyt niissä kolme maalia. MM-kilpailuissa 2019 hän pääsi vaihtopelaajana kentälle puolivälieräottelussa Englantia vastaan. EM-kilpailuissa 2022 hän pelasi kaksi ottelua avauskokoonpanossa ja tuli yhdessä ottelussa vaihdosta kentälle.

Eikeland on edustanut vuodesta 2019 alkaen englantilaisseura Readingiä. Hän on pelannut neljän kauden aikana Englannin Superliigassa 78 ottelua ja tehnyt niissä seitsemän maalia. Hän edusti kotimaassaan pitkään Arna-Bjørnaria ja vuonna 2019 Sandvikeniä.

## Lähteet
Cecilie Kvamme

**Cecilie Redisch Kvamme** (s. 11. syyskuuta 1995) on norjalainen jalkapalloilija. Hän on pelipaikaltaan puolustaja. Hän on pelannut Norjan naisten maajoukkueessa vuoden 2019 MM-kilpailujen päättyessä kolme maaottelua.  MM-kilpailuissa 2019 hän kuului joukkueeseen mutta ei päässyt pelaamaan.

Kvamme edustaa kotimaassaan Sandvikeniä, jonne hän siirtyi kaudeksi 2019 pitkäaikaisesta seurastaan Arna-Bjørnarista.

## Lähteet
Emilie Nautnes

**Emilie Nautnes** (s. 13. tammikuuta 1999) on norjalainen jalkapalloilija. Hän on pelipaikaltaan hyökkääjä. Hän on pelannut Norjan naisten maajoukkueessa vuoden 2019 MM-kilpailujen päättyessä kuusi maaottelua ja tehnyt niissä yhden maalin. Hän on pelannut kaikissa ikäkausimaajoukkueissa ja esiintyi ensimmäisen kerran naisten maajoukkueessa vuonna 2018. Hän kuului vuoden 2019 MM-kisajoukkueeseen mutta ei päässyt turnauksessa pelaamaan.

Nautnes edustaa kotimaassaan Arna-Bjørnaria.

## Lähteet
Myoomageeli

**Myoomageeli** on ihmiskasvaimesta peräisin oleva soluväliaineen kaltainen aine, jota käytetään pääosin *in vitro -* syöpätutkimukseen. Toisin kuin yleisesti tutkimuksissa käytetty Matrigel, joka on peräisin hiiren sarkoomakasvaimesta, myoomageeli on ihmisperäinen ja tuotettu leiomyoomasta. Myoomageelin kehitti professori Tuula Salon tutkimusryhmä Oulun Yliopistossa.

## Lähteet
Aalto-hyvinvointikeskus

**Aalto-hyvinvointikeskus** on Varkauden kaupungissa toimiva, vuonna 2021 avattu ja vuodesta 2023 Pohjois-Savon hyvinvointialueen ylläpitämäksi siirtynyt terveys- ja sosiaalikeskus.
 Se palvelee varkautelaisten lisäksi Joroisten kunnan asukkaita. Varkauden sotekeskuksessa työskentelee noin 350 ihmistä. Osan palveluista on tuottanut Terveystalon vuoteen 2025 saakka voimassa olevan ostopalvelusopimuksen perusteella.

Sote-keskuksen laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB).

## Historiaa
Hyvinvointikeskusta edelsi samalla tontilla, Savontien varrella sijainnut, kunnallinen, 24-tuntista perusterveydenhuollon päivystystä tarjonnut Varkauden terveyskeskus. Sen yhteydessä palveli sijaitsi myös erikoissairaanhoidon palveluja tarjoava sairaala, joten kokonaisuus tunnettiin myös nimellä Varkauden terveyskeskus ja sairaala. Aiempi terveyskeskus ja pääosa sairaalan rakennuksista purettiin tontille maaliskuussa 2021 avatun uuden sote-keskuksen käyttöönoton jälkeen. 

Kun Joroisten terveysasema on suljettuna eli iltaisin, öisin ja viikonloppuisin, Varkauden sairaala vastasi myös Joroisten kunnan terveyskeskuspäivystyksestä. Lisäksi paikallisten terveysasemien kiinnollessa Varkauden sairaalan päivystys palveli myös läheisten Leppävirran ja Heinäveden kuntien asukkaita. 

Varkauden terveyskeskuksen ja sairaalan tontille rakennettiin huhtikuusta 2019 lähtien uudisrakennus, johon keskitettiin Varkauden sosiaali- ja terveyskeskuksen palvelut. Uusi sote-keskus otettiin käyttöön maaliskuussa 2021.

2000-luvulla Varkauden terveyskeskuksen ja sairaalan terveyspalvelujen tuottamisvastuussa on ollut kunnan ohella myös yksityisiä terveysalan yrityksiä kuten Attendo MedOne ja Terveystalo.  


Varkauden terveyskeskus ja sairaala - uudisrakennusta rakennetaan taakse - Savontie 55 - Kommila - Varkaus.jpg|Varkauden aiempi terveyskeskus ja sairaala Varkauden Kommilassa. Vuonna 2021 avautui Aalto-hyvinvointikeskus samalle tontille, aiemman terveyskeskuksen taakse, kuvassa näkyvien nosturien luokse.
Varkauden terveyskeskus ja sairaala - Päivystys - Savontie 55 - Kommila - Varkaus.jpg|Aiempi, vuoteen 2021 saakka toiminut Varkauden terveyskeskuksen ja sairaalan päivystys.


## Katso myös

* Luettelo Suomen sairaaloista

## Lähteet

## Aiheesta muualla
* Aalto hyyvinvointikeskus, Varkaus (suomi.fi)
Setyylialkoholi

**Setyylialkoholi** (C16H34O) eli **heksadekanoli** tai **palmityylialkoholi** on alifaattisiin alkoholeihin kuuluva orgaaninen yhdiste. Yhdistettä käytetään ainesosana kosmetiikassa ja lähtöaineena muiden orgaanisten yhdisteiden valmistukseen. Yhdistettä esiintyy kasveissa, kukkien tuoksuissa ja semiokemikaalina eliöiden viestinnässä.

## Ominaisuudet
Huoneenlämpötilassa setyylialkoholi on valkoisia kiteitä tai valkoista vahamaista ainetta. Setyylialkoholi on hygroskooppista. Yhdiste ei liukene veteen, mutta liukenee moniin orgaanisiin liuottimiin, esimerkiksi etanoliin, dietyylieetteriin, asetoniin ja kloroformiin. Setyylialkoholilla on kukkaismainen tuoksu. Yhdistettä esiintyy runsaasti estereinään kaskelotin valaanpäävahassa. Lisäksi sitä esiintyy eräiden kalojen kuten barrakudinojen öljyissä.

## Valmistus ja käyttö
Ensimmäiset setyylialkoholin valmistusprosessit perustuivat valaanpäävahan sisältämien esterien hydrolyysiin. Nykyään sitä valmistetaan pelkistämällä palmitiinihapon estereitä vedyttämällä. Setyylialkoholia käytetään kosmetiikassa voiteissa, saippuoissa, huulipunissa ja partavaahdoissa kosteutta sitovana ainesosana. Se soveltuu tähän hyvin, koska se on hygroskooppista eikä ärsytä ihoa. Lisäksi siitä valmistetaan muita orgaanisia yhdisteitä kuten lääkkeitä.

## Lähteet

## Aiheesta muualla
*Human Metabolome Database (HMDB): 1-Hexadecanol 
*Food Component Database (FooDB): Cetyl alcohol 
*DrugBank: Cetyl alcohol 
*Kyoto Encyclopedia of Genes and Genomes (KEGG): 1-Hexadecanol 
*ChemBlink: 1-Hexadecanol 
*Pherobase: Floral Compound – 16OH 
*Pherobase: Semiochemical - 16OH 
*Dr. Duke's Phytochemical and Ethnobotanical Databases: Cetyl-alcohol
Letícia Santos

**Letícia Santos de Oliveira** (s. 2. joulukuuta 1994) on brasilialainen jalkapalloilija. Hän on pelipaikaltaan puolustaja. Hän on pelannut Brasilian naisten maajoukkueessa vuoden 2019 MM-kilpailujen päättyessä 24 maaottelua. MM-kilpailuissa hän pelasi avauskokoonpanossa Brasilian kaikissa neljässä ottelussa. Ensimmäisen naisten maaottelunsa hän pelasi vuonna 2017.

Letícia Santos on pelannut seuratasolla kotimaansa lisäksi Norjassa Avaldsnesin joukkueessa vuosina 2015–2016 ja sen jälkeen Saksassa SC Sandin joukkueessa.

## Lähteet
St Andrew Square

**St Andrew Square** on Skotlannin pääkaupungissa Edinburghissa sijaitseva aukio. Se kuuluu New Townin alueeseen, jonka rakentaminen aloitettiin Edinburghin vanhankaupungin pohjoispuolella 1770-luvun alussa. St Andrew Square on New Townin vanhimpia alueita.

Aukion keskellä on Henry Dundasin patsas, joka on Edinburghin korkein, 42 metriä jalustoineen. Aukion itäpuolella on Dundas House, jonka on suunnitellut William Chambers. Rakennus on vuodesta 1825 alkaen ollut Royal Bank of Scotlandin pääkonttori.

1770-luvulla filosofi David Hume asui talossa, joka sijaitsi St Andrew Squaren viereisellä kadulla. Kadun nykyinen nimi on St David Street. Se on nimetty hänen mukaansa, vaikka hän ei kirkollisessa mielessä ollut pyhä, vaan hänellä oli ennemminkin ateistisiksi luonnehdittavia näkemyksiä.

St Andrew Squarella on raitiovaunupysäkki.

## Lähteet

## Aiheesta muualla
Ludmila da Silva

**Ludmila da Silva**, taiteilijanimeltään **Ludmila** (s. 1. joulukuuta 1994) on brasilialainen jalkapalloilija. Hän on pelipaikaltaan hyökkääjä. Hän on pelannut Brasilian naisten maajoukkueessa vuoden 2019 MM-kilpailujen päättyessä 16 maaottelua ja tehnyt niissä yhden maalin. Ensimmäisen naisten maaottelunsa hän pelasi vuonna 2017.

Ludmila on pelannut espanjalaisseura Atlético Madridissa vuodesta 2017.

## Lähteet
Bárbara Micheline do Monte Barbosa

**Bárbara Micheline do Monte Barbosa**, taiteilijanimeltään **Bárbara** (s. 4. heinäkuuta 1988) on brasilialainen jalkapalloilija. Hän on pelipaikaltaan maalivahti. Hän on pelannut Brasilian naisten maajoukkueessa vuoden 2019 MM-kilpailujen päättyessä 74 maaottelua. Hän kuului maansa joukkueeseen varamaalivahtina jo vuoden 2007 MM-kilpailuissa ja on pelannut olympialaisissa muun muassa Rio de Janeiron kotikisoissa 2016.

Bárbara edustaa kotimaassaan Kindermannia.

## Lähteet
Geyse Ferreira

**Geyse da Silva Ferreira** (s. 27. maaliskuuta 1998) on brasilialainen jalkapalloilija. Hän on pelipaikaltaan hyökkääjä. Hän on pelannut Brasilian naisten maajoukkueessa vuoden 2019 MM-kilpailujen päättyessä yhdeksän maaottelua.

Geyse on pelannut seuratasolla kotimaansa lisäksi Espanjassa ja Portugalissa.

## Lähteet

## Aiheesta muualla
Shūsaku Endō

**Shūsaku Endō** (遠藤 周作; 27. maaliskuuta 1923 Tokio —  29. syyskuuta 1996 Tokio) oli japanilainen kirjailija. Endō, joka kääntyi katoliseksi lapsuudessaan, käsitteli teoksissaan idän ja lännen suhdetta kristillisestä näkökulmasta. Häntä on kutsuttu ”Japanin Graham Greeneksi”. Historiaromaaneja *[[Vaitiolo (romaani)|Vaitiolo]]* (1966) ja *Samurai* (1980) pidetään Endōn parhaimpina. Edellinen on ollut pohjana Masahiro Shinodan ohjaamalle filmatisoinnille *Chinmoku* (1971) sekä Martin Scorsesen elokuvalle *[[Silence (elokuva)|Silence]]* (2016).

## Suomennetut teokset
* 
* 
* 
* 
* 

## Lähteet

## Aiheesta muualla
Marita Toikka

**Marita Toikka** (s. 13. kesäkuuta 1973 Lappeenranta) on Kouvolan nykyinen kaupunginjohtaja. Kouvolan kaupunginjohtajana hän aloitti vuonna 2017. Sitä ennen hän toimi Imatran kaupungin hallintojohtajana ja kaupunginjohtajan varamiehenä vuosina 2008–2017. 

## Koulutus
Marita Toikka suoritti Helsingin yliopistossa 4.&nbsp;kesäkuuta 1999 oikeustieteen maisterin tutkinnon. Lisäksi hän opiskeli vuonna 2001 Lappeenrannan teknillisessä yliopistossa kauppatieteiden osastolla pääaineenaan johtaminen ja organisaatiot. Saksassa Mannheimin yliopistossa oikeustieteellisessä tiedekunnassa hän opiskeli vuonna 1996.

Toikka on suorittanut Kaakkois-Suomen TE-keskuksen yritysosastolla talousjohtamisen kurssin vuonna 2006 ja Puolustusvoimien XCIII Alueellisen maanpuolustuskurssin Maasotakoulussa Lappeenrannassa vuonna 2012. Maanpuolustuksen LXXXVIII jatkokurssin Toikka suoritti Maasotakoulussa Haminassa keväällä 2023. 

Muita suoritettuja kursseja ovat Keskuskauppakamarin Naisjohtajaohjelma (vuosina 2020–2021), Uudistuja-johtamiskoulutus, Sitra 10.6-15.12.2021, Keskuskauppakamarin Hyväksytty hallituksen jäsen HHJ (tutkinto 30.3.2023), Kuntajohtajan Yrittäjät-akatemia 2022, Suomen Yrittäjät, 24.5.2023 ja HHJ® Puheenjohtaja – Hallituksen puheenjohtajuus käytännössä, 21.11-22.11.2023.

Marita Toikka sai vuonna 2000 varatuomarin arvonimen Kouvolan hovioikeudelta.

## Työhistoria
Kouvolan kaupungin kaupunginjohtajana Marita Toikka on työskennellyt 3.5.2017 alkaen. Sitä ennen hän oli Imatran kaupungin hallintojohtaja ja kaupunginjohtajan 1. varahenkilö vuosina 2008–2017, Joutsenon kaupungin hallinto- ja taloustoimen johtaja vuosina 2006–2008 ja Lappeenrannan kaupungin kaupunginkanslian lakimies vuosina 2000–2006. Toikka pyöritti myös omaa lakitoimistoa vuosina 2015–2018.

## Luottamustehtävät
* Kuntien takauskeskus, hallituksen jäsen 2018–
* Itärata Oy, hallituksen jäsen 2022–
* Kuntien takauskeskus, varapuheenjohtaja 2018–2021
* Saimaan Yrittäjä- ja vaikuttajanaiset ry – SYNET, 2. varapuheenjohtaja 2017–2019
* MLL:n Kymen piiri, hallituksen jäsen 2015–2018
* Lappeenrannan kaupunginvaltuusto, 2. varajäsen, KOK  2013–2017
* Lappeenrannan Kokoomus ry / Joutsenon Kokoomus ry, hallituksen jäsen 2000–2016, muutama välivuosi ajanjakson sisällä
* Joutsenon Energia Oy, hallituksen jäsen, 2006–2008
* Imatran Energia Oy, hallituksen varapuheenjohtaja 2009–2010 ja hallituksen puheenjohtaja 2010–2012 
* Imatran Seudun Yritystilat Oy, hallituksen jäsen 2009–2015

## Ansiomerkit
Marita Toikalle on myönnetty Kansallisen Kokoomuksen Vihreä Leijona vuonna 2012 ja	
Kansallisen Kokoomuksen Valkoinen Leijona vuonna 2017 sekä Torkkelin risti Nro 1727 ansiokkaasta Karjalan prikaatin tukemisesta 14.2.2020. Vuonna 2022 Toikalle myönnettiin Suomen palopäällystön ansioristi ja vuonna 2023 Suomen Sotaveteraaniliiton ansiomitali ansiokkaasti tehdystä veteraanityön tukemisesta.

## Perhe ja harrastukset
Marita Toikalla on kolme lasta ja aviomies Kari Tiainen, Mikkelin raviradan toimitusjohtaja.
Harrastuksiin kuuluvat vinttikoirat, kuntourheilu, jooga ja metsätyöt.

## Lähteet
* Kaupungin johto. Kouvolan kaupunki
* 

### Viitteet
Luana Bertolucci

**Luana Bertolucci Paixão** (s. 2. toukokuuta 1993) on brasilialainen jalkapalloilija. Hän on pelipaikaltaan keskikenttäpelaaja. Hän on pelannut Brasilian naisten maajoukkueessa vuoden 2019 MM-kilpailujen päättyessä yhdeksän maaottelua. Hän pelasi ensimmäisen aikuisten maaottelunsa vuonna 2012.

Luana on edustanut muutaman vuoden ajan norjalaisseura Avaldsnesia.

## Lähteet
Lidija Fotijeva

**Lidija Aleksandrovna Fotijeva** (; 18. lokakuuta (J: 6. lokakuuta) 1881 Rjazan, Venäjä – 25. elokuuta 1975 Neuvostoliitto) oli venäläinen bolševikki ja Vladimir Leninin sihteeri.

Fotijeva kävi koulunsa Rjazanissa ja opiskeli vuodesta 1899 Moskovan konservatoriossa sekä Bestuževin kursseilla Pietarissa. Osallistuttuaan vuonna 1901 opiskelijoiden mielenosoitukseen hänet määrättiin sisäiseen karkotukseen Permiin. Vuonna 1904 hänet karkotettiin edelleen Samaraan, josta hän pakeni ulkomaille ja liittyi samana vuonna virallisesti bolševikkeihin. Fotijeva työskenteli puolueelle yhdessä Nadežda Krupskajan kanssa muun muassa Genevessä ja Pariisissa ja palasi Venäjälle vuoden 1905 vallankumouksen aikana. Vuonna 1917 Fotijeva työskenteli lyhyen aikaa *[[Pravda]]*-lehdessä. Lokakuun vallankumouksen jälkeen hän oli vuosina 1918–1930 Kansankomissaarien neuvoston sekä Työn ja puolustuksen neuvoston sihteerinä ja samanaikaisesti Leninin yksityissihteerinä tämän vuonna 1924 tapahtuneeseen kuolemaan asti. Juuri Fotijeva kirjoitti Leninin sanelusta kuuluisan Leninin testamentin vuonna 1922.

Vuodesta 1938 Fotijeva työskenteli Moskovan V. I. Leninin keskusmuseossa. Toisen maailmansodan aikana hän toimi Kansainvälisen punaisen avun (MOPR) keskuskomiteassa. Hän jäi eläkkeelle vuonna 1956. Fotijevalle myönnettiin neljä kertaa Leninin kunniamerkki ja vuonna 1971 Sosialistisen työn sankarin arvonimi.

## Lähteet
Anatolij D. Mbdrinov

**Anatolij Dmitrijevitš Mbdrinov** (s. 1903 Gorsk, Turskin kuvernementti, Kardania) on kuvitteellinen sienitieteiljä. Hänestä kerrotaan kardaniankielisessä alkuteoksessa "Ha Mbdrinovi gastrov svampi", jonka on koonnut ja toimittanut Vladimir Kustodijev, ja hänestä muisteluita esittää kirjassa lapsuudenystävä Aleksandr Gritsuk. Mbdrinov on toiminut Trednekolymskin yliopistossa ja julkaissut useita merkittäviä teoksia niin sienitieteen ja sielutieteen sekä maailmanselityksen osalta, joskin viimeksi mainittu teos on keskeisiltä osiltaan tuhoutunut. Otteita teoksista on suomentanut Irina Muromtseva. Teoksessa on käytetty alkuperäiskuvitusta.

## Lähteet
José Maza Fernández

**José Maza Fernández** (13. lokakuuta 1889 – 6. toukokuuta 1964) oli chileläinen poliitikko, asianajaja ja diplomaatti. Hän toimi Yhdistyneiden kansakuntien yleiskokouksen puheenjohtajana 10. istunnossaan vuosina 1954-1955.

## Varhainen elämä
José syntyi Armando de la Maza Ramosille ja Zoila Rosa Fernández Anguitalle Los Ángelesissa Chilessä. Hän opiskeli Liceo de Aplicaciónissa Santiagossa ja valmistui asianajajaksi Chilen yliopistosta vuonna 1913. Hän työskenteli virkailijana Chilen sotaministeriössä, ennen kuin hän kiinnitti huomiota opiskelijapolitiikkaan. Hän meni naimisiin Raquel Lyon Vialin kanssa ja heillä oli poika, José.
 
## Poliittinen ura
Hän toimi liberaalipuolueen tärkeänä jäsenenä ja nousi sen puheenjohtajaksi. Hän toimi myös Chilen presidentti Arturo Alessandrin  hallituksessa sisäministerinä vuonna 1924, oikeusministeri ja julkinen opetusministeri 1925, ja lisäksi hän toimi myös ulko- ja uskonnonministerin asemassa.

Hän oli kahdesti senaatin presidentti vuonna 1936 ja 1937. Hän oli myös senaatin ulkosuhteiden valiokunnan puheenjohtaja vuodesta 1937 vuoteen 1953. Vuonna 1949 hän laati lain, joka antoi naispuolisille poliittisille oikeuksille ja joka myöhemmin liitettiin Chilen perustuslakiin.

## Diplomaattinen ura
Hän toimi myös Chilen suurlähettiläänä Uruguayssa, Brasiliassa, Haitissa, Panamassa, Dominikaanisessa tasavallassa ja Perussa diplomaattisen uransa eri aikoina. Hän oli myös Chilen edustaja Yhdistyneiden kansakuntien kansainvälisen järjestön konferenssissa vuonna 1945. Hän toimi Chilen edustajana Yhdistyneissä kansakunnissa, ennen kuin hänestä tuli Yhdistyneiden kansakuntien yleiskokouksen puheenjohtaja vuonna 1954. Hänestä tuli myöhemmin Chilen suurlähettiläs Argentiinaan vuosina 1957 - 1958.

## Lähteet